Žydkiemio–Rūtelės siaurasis geležinkelis

Siaurukas Žydkiemis–Rūtelė,  – 600 mm pločio vėžės siaurasis geležinkelis, nutiestas ir eksploatuotas Pirmojo pasaulinio karo metais kaip vokiečių karinis lauko () bėgių kelias tarp Žydkiemio (Rytprūsiai) ir Oberostui priklausančios Rūtelės (dab. Rutka-Tartak vietovė Lenkijoje).

 Istorija 
Po pergalės Mazūrijos žiemos kautynėse Vokietijos karinė vadovybė ėmėsi stiprinti savo pozicijas pietiniuose Rytprūsiuose: buvo suplanuota sujungti platųjį geležinkelį Gumbinė–Tolminkiemis–Žydkiemis su plačiuoju Užnemunės geležinkeliu. Tuo tikslu numatyta nutiesti karinį Trečiąjį transporto koridorių – siaurąjį geležinkelį iš Žydkiemio per Kalvariją į Šeštokus.

Geležinkelio tiesimo darbai buvo pradėti 1915 m. pavasarį ir tų pačių metų liepos mėn. trasa atkeliavo į Rūtelės kaimą. Vėliau darbai sulėtėjo ir šis bėgių kelias, pasak vokiečių žemėlapių, 1916 m. buvo pasiekęs tik miškus prie Pašešupės kaimo (dab. Lenkija).

1918 m. pabaigoje kaizerinės Vokietijos kariuomenė paliko Oberostą. Koks buvo tolimesnis šio geležinkelio likimas istorikams nėra žinomas.

 Tiesiamas geležinkelis nuotraukose 

 Šaltiniai 
 Stefan Fründ. Beiträge zur ostpreußischen Eisenbahngeschichte: Die Heeresfeldbahn Szittkehmen–Rutka-Tartak
  36. Mehlkehmen, 1917 – Feldmäßig hergestellte Fliegerkarte – Nur für den Dienstgebrauch – 1:200.000
 Daty otwarcia linii kolejowych oraz dobudowy drugich torów w województwie warmińsko-mazurskim, Okręgu Kaliningradzkim (Rosja) oraz Rejonie Kłajpedy (Litwa)
 Mauro Bottegal. Ferrovie portatili della Prima Guerra Mondiale – Lulu, 2019; psl. 87

Kategorija:Siaurieji geležinkeliai
Kategorija:Rytų Prūsijos geležinkeliai
Kategorija:Lenkijos geležinkeliai
Kategorija:Lietuva Pirmajame pasauliniame kare